[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 30.3.2011

COM(2011) 171 τελικό

ΕΚΘΕΣΗ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

ΙΣΟΔΥΝΑΜΙΑ ΜΕΤΑΞΥ ΠΑΛΑΙΑΣ ΚΑΙ ΝΕΑΣ ΔΙΑΡΘΡΩΣΗΣ ΤΗΣ ΣΤΑΔΙΟΔΡΟΜΙΑΣ ΤΩΝ ΥΠΑΛΛΗΛΩΝΆρθρο 6 του Κανονισμού Υπηρεσιακής Κατάστασης

ΕΚΘΕΣΗ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

ΙΣΟΔΥΝΑΜΙΑ ΜΕΤΑΞΥ ΠΑΛΑΙΑΣ ΚΑΙ ΝΕΑΣ ΔΙΑΡΘΡΩΣΗΣ ΤΗΣ ΣΤΑΔΙΟΔΡΟΜΙΑΣ ΤΩΝ ΥΠΑΛΛΗΛΩΝΆρθρο 6 του Κανονισμού Υπηρεσιακής Κατάστασης

O – Πρόλογος και πολιτική περίληψη

Η μεταρρύθμιση του 2004 του κανονισμού υπηρεσιακής κατάστασης βασιζόταν σε δύο κυρίως προτεραιότητες: πρώτον, στον εκσυγχρονισμό της ευρωπαϊκής δημόσιας διοίκησης και ιδίως του συστήματος εξέλιξης της σταδιοδρομίας των υπαλλήλων που ήταν σε ισχύ επί περισσότερα από 40 έτη και, δεύτερον, στην εξασφάλιση σημαντικής εξοικονόμησης πόρων σε πραγματικούς όρους. Ως προς τον δεύτερο αυτό στόχο, η αρχική επιδίωξη ήταν ρητή: εξοικονόμηση πόρων άνω του 1 δισεκατ. ευρώ εντός της επόμενης 15ετίας. Επτά μόνο έτη μετά την θέσπιση της μεταρρύθμισης, είναι δύσκολο να εκτιμηθεί η πραγματική εξοικονόμηση πόρων για το σύνολο της περιόδου. Ωστόσο, σε μακροπρόθεσμη βάση, οι προσομοιώσεις δείχνουν ότι η μεταρρύθμιση του 2004 έχει πολύ σημαντικές δημοσιονομικές επιπτώσεις όσον αφορά το μισθολογικό κόστος και τις συντάξεις. Από την άποψη αυτή, η Eurostat υπολόγισε την εξοικονόμηση πόρων που απορρέει από την εφαρμογή της μεταρρύθμισης. Εκτιμά, λοιπόν, ότι μακροπρόθεσμα (σε 50 έτη), η μεταρρύθμιση του 2004 θα έχει ως αποτέλεσμα την εξοικονόμηση ποσού άνω του 1,5 δισεκατ. ευρώ ετησίως σε σύγκριση με την κατάσταση πριν την μεταρρύθμιση. Συνεπώς, το συμπέρασμα είναι ότι η μεταρρύθμιση του 2004 αποτελεί επιτυχία από πλευράς δημοσιονομικής πειθαρχίας.

Όσον αφορά τον εκσυγχρονισμό του κανονισμού υπηρεσιακής κατάστασης και την αναμόρφωση του συστήματος σταδιοδρομίας των υπαλλήλων, η μεταρρύθμιση του 2004 είχε ως στόχο την απλούστευση του παλαιού συστήματος, που βασιζόταν σε τέσσερεις κατηγορίες προσωπικού, και παράλληλα, την προώθηση μιας αξιοκρατικής εξέλιξης από άποψη σταδιοδρομίας. Αποστολή του νέου συστήματος ήταν μεν να εξασφαλίσει κατά μέσο όρο τις ίδιες προοπτικές σταδιοδρομίας για τους υπαλλήλους όπως εκείνες που προσέφερε το προηγούμενο σύστημα, αλλά σχεδιάστηκε έτσι ώστε να επιτρέπει στους υπαλλήλους με τις καλύτερες επιδόσεις να ανταμειφθούν για τις προσπάθειές τους παρέχοντάς τους νέες προοπτικές σταδιοδρομίας. Η έκθεση παρέχει μια πρώτη ένδειξη του εάν και σε ποιο βαθμό έχει επιτευχθεί ο στόχος αυτός.

Ακριβέστερα, η έκθεση δείχνει ότι οι υπάλληλοι ταχείας σταδιοδρομίας κατά μέσο όρο ευνοούνται περισσότερο από τον νέο κανονισμό υπηρεσιακής κατάστασης σε σχέση με τον προηγούμενο. Ωστόσο, η έκθεση τονίζει ότι ο αντίκτυπος του κανονισμού του 2004 στη σταδιοδρομία διαφέρει σημαντικά ανάλογα με το είδος σταδιοδρομίας. Οι υπάλληλοι γραφείου π.χ. έχουν ευνοηθεί πολύ από το νέο σύστημα σταδιοδρομίας, και σε μεγάλο βαθμό ανεξαρτήτως των ατομικών τους επιδόσεων. Αντιθέτως, οι προοπτικές σταδιοδρομίας των κατώτερων διοικητικών υπαλλήλων – στο σύνολο της ομάδας αυτής – είναι πολύ λιγότερο ελκυστικές σε σχέση με τον προηγούμενο κανονισμό.

Η έκθεση αναλύει επίσης τον αντίκτυπο των μεταβατικών μέτρων που ισχύουν για τους υπαλλήλους που διορίστηκαν πριν από τον Μάιο του 2004, με έμφαση στον αντίκτυπο όσον αφορά τις θέσεις στελεχικού δυναμικού. Καταλήγει στο συμπέρασμα ότι η εισαγωγή της νέας διάρθρωσης σταδιοδρομίας, σε συνδυασμό με τη σύγκλιση προς μια νέα μισθολογική κλίμακα, οδήγησε σε ορισμένα απρόβλεπτα αποτελέσματα, με σαφή αποσύνδεση σε ορισμένες περιπτώσεις μεταξύ του επιπέδου ευθυνών και του ύψους της αμοιβής. Ως εκ τούτου, μπορεί να συναχθεί το συμπέρασμα ότι η εξοικονόμηση δημοσιονομικών πόρων λόγω της μεταρρύθμισης του 2004 είναι άνισα κατανεμημένη μεταξύ του προσωπικού, ιδιαίτερα εις βάρος της κατηγορίας των διοικητικών υπαλλήλων, στο σύνολό της.

Το συμπέρασμα αυτό πρέπει να ληφθεί υπόψη για οποιαδήποτε περαιτέρω τροποποίηση του κανονισμού υπηρεσιακής κατάστασης. Συγκεκριμένα, εάν η Ευρωπαϊκή Ένωση επιθυμεί να προσελκύσει τους πλέον ταλαντούχους και αφοσιωμένους υπαλλήλους και παράλληλα να διατηρήσει μια διαφοροποιημένη γεωγραφική βάση, πολύ πιθανόν να πρέπει να ανακατανείμει ομοιόμορφα το βάρος της εξοικονόμησης πόρων σε όλες τις κατηγορίες προσωπικού.

ΠΙΝΑΚΑΣ ΠΕΡΙΕΧΟΜΕΝΩΝ

O – Πρόλογος και πολιτική περίληψη 2

I – Ιστορικό, νομικό πλαίσιο και μεθοδολογία 6

Πλαίσιο 1, από τον βασικό στον καθαρό μισθο 8

Πλαίσιο 2, Τι σημαίνει παραλληλισμός; 9

II – Κύρια πορίσματα: συνολικά υπάρχει ισοδυναμία εκτός από την περίπτωση των γραμματέων/βοηθών γραφείου 9

1°) Πεπειραμένοι διοικητικοί υπάλληλοι μπορούν να έχουν ισοδύναμες δομές σταδιοδρομίας υπό τον όρο ότι προσλαμβάνονται στον βαθμό AD7 της νέας κλίμακας 9

Πίνακας 1: Σύγκριση μεταξύ παλαιάς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότησης (βαθμός και βασικός* μηνιαίος μισθός) 9

2°) Οι κατώτεροι διοικητικοί υπάλληλοι αμείβονται λιγότερο σε σημαντικό βαθμό βάσει του νέου συστήματος σε σχέση με το παλαιό και η διαφορά αυτή καλύπτεται μόνον εν μέρει από την αύξηση της ηλικίας συνταξιοδότησης. 9

Πίνακας 2: Σύγκριση μεταξύ παλαιάς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότησης (βαθμός και βασικός* μηνιαίος μισθός) 9

Πίνακας 3: Ελάχιστοι και μέγιστοι βαθμοί για επιλεγμένες θέσεις στελεχικού δυναμικού (βασικός μηνιαίος μισθός σε ευρώ) 9

3°) Όσον αφορά τις σταδιοδρομίες των τεχνικών και διοικητικών βοηθών υπάρχει εν πολλοίς ισοδυναμία μεταξύ παλαιού και νέου κανονισμού υπηρεσιακής κατάστασης. 9

Πίνακας 4: Σύγκριση μεταξύ παλαιάς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότησης (βαθμός και βασικός* μηνιαίος μισθός) 9

4°) Η αρχή της ισοδυναμίας των σταδιοδρομιών παραβιάζεται καθαρά στην περίπτωση των γραμματέων/βοηθών γραφείου, διότι οι νεοπροσλαμβανόμενοι έχουν πολύ μεγαλύτερες αποδοχές βάσει του νέου συστήματος σε σύγκριση με το παλαιό. 9

Πίνακας 5: Σύγκριση μεταξύ παλαιάς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότησης (βαθμός και βασικός* μηνιαίος μισθός) 9

III – Συμπέρασμα 9

Πίνακας 6: Διαφορά μεταξύ παλαιάς και νέας δομής σταδιοδρομίας 9

ΠΑΡΑΡΤΗΜΑ 1 9

Α) Αντίκτυπος του παραρτήματος XIII σε όλες τις κατηγορίες υπαλλήλων 9

Β) Αντίκτυπος της διαδικασίας πιστοποίησης 9

Γ) Αντίκτυπος στους υψηλότερους βαθμούς και στις θέσεις στελεχικού δυναμικού 9

Πλαίσιο A1, Συντελεστής πολλαπλασιασμού 9

ΠΑΡΑΡΤΗΜΑ 2 9

Πίνακας Α1: Διαφορά αποδοχών βάσει του νέου κανονισμού υπηρεσιακής κατάστασης αναλόγως της ταχύτητας εξέλιξης της σταδιοδρομίας 9

ΠΑΡΑΡΤΗΜΑ 3 9

Πίνακας A2: Αναλογία υπαλλήλων με μακρύτερη /ταχύτερη σταδιοδρομία 9

ΠΑΡΑΡΤΗΜΑ 4 9

Πίνακας Α3: μέση ηλικία συνταξιοδότησης (2000-2004) 9

Πίνακας A4: μέση ηλικία πρόσληψης (2000-2004) 9

Πίνακας A5: μέση ηλικία πρόσληψης (2004-2009) 9

Πίνακας A6: μέση αρχαιότητα πριν από προαγωγή (τα έτη 2000-2004) 9

Το άρθρο 6 παράγραφος 3 του κανονισμού υπηρεσιακής κατάστασης προβλέπει ότι «η Επιτροπή […] υποβάλλει κάθε έτος στην αρμόδια για τον προϋπολογισμό αρχή έκθεση σχετικά με την εξέλιξη των μέσων σταδιοδρομιών στις δύο ομάδες καθηκόντων σε όλα τα όργανα, η οποία αναφέρει κατά πόσον έχει τηρηθεί η αρχή της ισοδυναμίας και εάν όχι, σε ποια έκταση έχει παραβιασθεί.» . Επιπλέον, το άρθρο 6 παράγραφος 4 προβλέπει ότι «για να εξασφαλισθεί ότι το σύστημα αυτό παραμένει συνεπές […], τα ποσοστά που προβλέπονται στο Παράρτημα Ι, σημείο Β, αναθεωρούνται στο τέλος της πενταετούς περιόδου που αρχίζει την 1η Μαΐου 2004, βάσει έκθεσης που υποβάλλεται από την Επιτροπή στο Συμβούλιο και πρότασης της Επιτροπής.». Ως εκ τούτου η Επιτροπή συνέταξε τεχνική έκθεση προς υποβολή στο Ευρωπαϊκό Κοινοβούλιο και στο Συμβούλιο[1]. Η παρούσα έκθεση προσπαθεί να συγκρίνει την παλαιά με την νέα δομή σταδιοδρομίας και διαπιστώνει ορισμένες αποκλίσεις. Το πρώτο μέρος της έκθεσης εξηγεί το νομικό πλαίσιο, τη μεθοδολογία που χρησιμοποιήθηκε και τις βασικές παραδοχές στις οποίες στηρίζεται. Το δεύτερο μέρος παραθέτει λεπτομερώς τα αποτελέσματα ανάλογα με τα διάφορα είδη σταδιοδρομίας.

I – Ιστορικό, νομικό πλαίσιο και μεθοδολογία

Γίνεται πρόβλεψη περί ισοδυναμίας μεταξύ παλαιάς και νέας δομής σταδιοδρομίας η οποία πρέπει να ελέγχεται τακτικά. Σύμφωνα με το άρθρο 6 παράγραφος 5 του κανονισμού υπηρεσιακής κατάστασης, «η ισοδυναμία αξιολογείται ως αποτέλεσμα των προαγωγών και της αρχαιότητας στη διάρκεια μιας δεδομένης περιόδου αναφοράς, βάσει τεκμηρίου ότι ο αριθμός των μελών του προσωπικού παραμένει αμετάβλητος, μεταξύ της μέσης σταδιοδρομίας πριν από την 1η Μαΐου 2004 και της μέσης σταδιοδρομίας των υπαλλήλων που έχουν προσληφθεί μετά την ημερομηνία αυτή.» Ο ορισμός αυτός αφήνει ανοικτή την έννοια της «μέσης σταδιοδρομίας».

Μια πρώτη προσέγγιση θα ήταν να ληφθεί ως αφετηρία η παραδοχή ότι υπάρχει ισοδυναμία μεταξύ παλαιάς και νέας διάρθρωσης εφόσον η συνολική αύξηση του βασικού μηνιαίου μισθού κατά τη διάρκεια μιας μέσης σταδιοδρομίας (δηλαδή η σταδιοδρομία ενός υποθετικού μέσου υπαλλήλου που προσλήφθηκε στη μέση ηλικία πρόσληψης υπαλλήλων της ομάδας καθηκόντων/κατηγορίας στην οποία ανήκει, ο οποίος προάγεται μετά την παρέλευση περιόδου ίσης προς τη μέση διάρκεια παραμονής σε κάθε σχετικό βαθμό και τελικά συνταξιοδοτείται στη μέση ηλικία συνταξιοδότησης που αντιστοιχεί στην ομάδα καθηκόντων/κατηγορία στην οποία ανήκει) είναι η ίδια βάσει του προηγούμενου και του νέου κανονισμού υπηρεσιακής κατάστασης. Συνεπώς, ο έλεγχος της τήρησης της αρχής της ισοδυναμίας συνεπάγεται απλώς τον υπολογισμό της αύξησης μεταξύ του πρώτου μισθού κατά την πρόσληψη στα θεσμικά όργανα και του τελευταίου μισθού κατά την συνταξιοδότηση, και η σύγκριση της αύξησης αυτής βάσει του προηγούμενου και του ισχύοντος κανονισμού υπηρεσιακής κατάστασης.

Ενώ η πρώτη προσέγγιση είναι απλή και σχετικά εύκολη στην εφαρμογή της, δεν λαμβάνει πλήρως υπόψη το πνεύμα της μεταρρύθμισης του κανονισμού υπηρεσιακής κατάστασης. Η μεταρρύθμιση απέβλεπε στην αλλαγή της διάρθρωσης της σταδιοδρομίας των υπαλλήλων, καταβάλλοντας σε αυτούς μικρότερους μισθούς στην αρχή και προσφέροντας περισσότερες προαγωγές και προοπτικές για υψηλότερους μισθούς στο τέλος της σταδιοδρομίας. Αυτό σημαίνει ότι η διαφορά μεταξύ πρώτου και τελευταίου μισθού ενδέχεται να είναι μεγαλύτερη στη νέα δομή σταδιοδρομίας, με αποτέλεσμα την εξοικονόμηση πόρων επί των συνολικών μισθολογικών δαπανών που συνεπάγεται ο νέος κανονισμός.

Για να εξασφαλισθεί μέγιστη συγκρισιμότητα, αποφασίσθηκε, για τους σκοπούς του παρόντος εγγράφου, ο όρος «αποδοχές» να αντιστοιχεί στον βασικό μισθό, αποκλείοντας έτσι παράγοντες όπως τα διάφορα επιδόματα που προβλέπονται από το παράρτημα VII του κανονισμού υπηρεσιακής κατάστασης, τα οποία από τεχνική άποψη θεωρούνται ως μέρος των «αποδοχών» που προβλέπονται από το άρθρο 62 του κανονισμού υπηρεσιακής κατάστασης, αλλά τα οποία ποικίλλουν ανάλογα με τα προσωπικά δεδομένα του εκάστοτε υπαλλήλου.

Ως εκ τούτου αποφασίσθηκε να εξετασθούν οι σωρευτικές βασικές αποδοχές για το σύνολο της σταδιοδρομίας , δηλαδή το άθροισμα όλων των καταβολών μηνιαίου βασικού μισθού από την πρόσληψη έως την συνταξιοδότηση. Επισημαίνεται ότι, ακόμη και μετά την αφαίρεση των συναφών παροχών (βλ. ανωτέρω) ο βασικός μισθός εξακολουθεί να μην αποτελεί το ποσό το οποίο οι υπάλληλοι πραγματικά λαμβάνουν. Υπάρχουν δύο ακόμη λόγοι προς τούτο:

1) οι καθαροί μισθοί μειώνονται σε σημαντικό βαθμό από τις διάφορες υποχρεωτικές κρατήσεις (βλ. πλαίσιο 1, Από τον βασικό στον καθαρό μισθό ),

2) οι καθαροί μισθοί σχεδόν του 50% του προσωπικού που προσλήφθηκε πριν την 01/05/2004 , μειώνονται κατά τον λεγόμενο «συντελεστή πολλαπλασιασμού», ο οποίος εξασφαλίζει την δημοσιονομική ουδετερότητα της μεταρρύθμισης του 2004, δεδομένου ότι μειώνει τον βασικό μισθό των υπαλλήλων που προβλέπεται στο άρθρο 66 του κανονισμού υπηρεσιακής κατάστασης (βλ. πλαίσιο A1 στο παράρτημα 1).

Πλαίσιο 1, από τον βασικό στον καθαρό μισθ ο

[pic]

Επιπλέον, δεδομένου ότι η μεταρρύθμιση του κανονισμού υπηρεσιακής κατάστασης παρέτεινε τη διάρκεια της σταδιοδρομίας των υπαλλήλων με αύξηση της ηλικίας συνταξιοδότησης στα 63 έτη, έχει ληφθεί υπόψη η μέση σταδιοδρομία προσαρμοσμένη με βάση την ηλικία συνταξιοδότησης, δηλαδή οι μέσες ετήσιες αποδοχές (διαίρεση των σωρευτικών αποδοχών που καταβλήθηκαν κατά τη διάρκεια της σταδιοδρομίας δια του αριθμού των ετών σταδιοδρομίας). Αυτό αντισταθμίζει την μηχανική αύξηση των σωρευτικών αποδοχών λόγω του μεγαλύτερου αριθμού ετών, ενώ έχει ασαφή επίδραση στην ισοδυναμία μεταξύ παλαιάς και νέας δομής σταδιοδρομίας.

Έχουν γίνει επίσης προσομοιώσεις με βάση διαφορετικές ταχύτητες εξέλιξης της σταδιοδρομίας (δηλαδή χρονικό διάστημα παραμονής σε κάθε βαθμό της μισθολογικής κλίμακας). Πρόκειται για κρίσιμο στοιχείο στον νέο κανονισμό υπηρεσιακής κατάστασης. Μολονότι οι διαφορές στις αποδοχές λόγω ταχύτητας εξέλιξης της σταδιοδρομίας ήταν περιορισμένες βάσει του παλαιού κανονισμού, ο νέος περιλαμβάνει κίνητρα που ανταμείβουν τις ταχείας εξέλιξης σταδιοδρομίες. Πράγματι, βάσει του νέου κανονισμού υπηρεσιακής κατάστασης, οι υπάλληλοι με ταχεία σταδιοδρομία τείνουν να αμείβονται περίπου 15% περισσότερο στο σύνολο της σταδιοδρομίας τους έναντι εκείνων με κανονική σταδιοδρομία ενώ οι υπάλληλοι με βραδεία σταδιοδρομία αμείβονται περίπου 9% λιγότερο (βλ. παράρτημα 2). Αυτό έχει ως αποτέλεσμα, ο μέσος όρος των αποδοχών μεταξύ βραδείας και ταχείας σταδιοδρομίας να μην ισοδυναμεί με τις αποδοχές μιας μέσης σταδιοδρομίας. Η παρούσα έκθεση, συνεπώς, θεωρεί ότι «βραδεία σταδιοδρομία» είναι εκείνη στην οποία οι προαγωγές γίνονται με αρχαιότητα στον βαθμό 25% μεγαλύτερη από ό,τι σε μια κανονική σταδιοδρομία. Ομοίως, ως «ταχεία σταδιοδρομία» θεωρείται εκείνη στην οποία οι προαγωγές γίνονται με αρχαιότητα στον βαθμό 25% μικρότερη από ό,τι σε μια κανονική σταδιοδρομία. Ως εκ τούτου οι μέσες αποδοχές σταδιοδρομίας μπορούν να συγκριθούν μεταξύ παλαιού και νέου συστήματος, υπολογίζοντας τις μέσες αποδοχές για ένα συγκεκριμένο ποσοστό σταδιοδρομιών βραδείας, κανονικής και ταχείας εξέλιξης, που αντιπροσωπεύει την κατανομή σταδιοδρομιών στην Επιτροπή (βλ. παράρτημα 3).

Βάσει της παραδοχής αυτής, η έκθεση συγκρίνει τέσσερα είδη σταδιοδρομίας ανάλογα με τα προφίλ προσόντων που χρησιμοποιήθηκαν για προσλήψεις πριν και μετά την μεταρρύθμιση του κανονισμού υπηρεσιακής κατάστασης: γραμματείς/βοηθοί γραφείου (πρώην κατηγορία C), βοηθοί (πρώην B), κατώτεροι διοικητικοί υπάλληλοι (χωρίς πείρα) και διοικητικοί υπάλληλοι (με πείρα). Επισημαίνεται ότι η σύγκριση μεταξύ παλαιάς και νέας δομής σταδιοδρομίας γίνεται για καθένα από τα τέσσερα αυτά είδη σταδιοδρομίας. Οι συγκρίσεις μεταξύ ειδών σταδιοδρομίας συνεπάγονται περιπλοκές, όπως ο υπολογισμός του ποσοστού υπαλλήλων που αλλάζουν ομάδα καθηκόντων/κατηγορία και η λήψη υπόψη της μέσης ηλικίας στην οποία αυτό συμβαίνει κλπ. Έχει επίσης αποφευχθεί η συνολική σύγκριση σταδιοδρομιών: η προσέγγιση αυτή θα επέβαλλε να ληφθούν υπόψη η διαχρονική μεταβολή του ποσοστού υπαλλήλων που προσλαμβάνονται σε κάθε ομάδα καθηκόντων/κατηγορία. Μολονότι αυτό φαίνεται σκόπιμο για την εκτίμηση του συνολικού δημοσιονομικού αντίκτυπου της πολιτικής προσλήψεων από την μεταρρύθμιση και μετά, θα έβαινε πέραν των όσων προβλέπονται στο άρθρο 6 του κανονισμού υπηρεσιακής κατάστασης.

Επισημαίνεται ότι οποιαδήποτε σύγκριση πρέπει να βασίζεται σε κάποια παραδοχή όσον αφορά τη σχέση μεταξύ μεταβολής των τιμών και μεταβολής των αποδοχών. Η παρούσα έκθεση βασίζεται στην παραδοχή ότι οι μεταβολές αυτές συμβαίνουν εκ παραλλήλου. Εάν η παραδοχή αυτή αποδεικνυόταν εσφαλμένη, τα αποτελέσματα της σύγκρισης της δομής σταδιοδρομίας θα ήταν πολύ διαφορετικά (βλ. Πλαίσιο 2, Τι σημαίνει παραλληλισμός; )

Πλαίσιο 2, Τι σημαίνει παραλληλισμός;

Πλαίσιο 2, Τι σημαίνει παραλληλισμός;

Η παρούσα έκθεση λαμβάνει ως βάση ότι οι τιμές και οι αποδοχές αυξάνονται διαχρονικά εκ παραλλήλου. Εν γένει, ο μέσος ετήσιος μισθός που εισπράττεται καθ' όλη τη διάρκεια της σταδιοδρομίας, εκφρασμένος σε ευρώ με έτος αναφοράς το 2004, υπολογίζεται ως εξής:

Έστω ότι [pic] είναι το ποσοστό πληθωρισμού το έτος k (όπου k>2004 ), ένα τυχόν χρηματικό ποσό s σε ευρώ το έτος t , ισοδυναμεί με [pic] ευρώ το έτος 2004 (όπου[pic]).

Έστω ότι [pic] είναι οι αποδοχές σε τρέχοντα ευρώ που αντιστοιχούν στον βαθμό g και το κλιμάκιο s στην μισθολογική κλίμακα του έτους t .

Έστω ότι [pic]είναι το ποσοστό προσαρμογής που εφαρμόσθηκε κατά την προσαρμογή της μισθολογικής κλίμακας των υπαλλήλων το έτος t σε σύγκριση με το έτος t-1 (όπου t >2004 και [pic]). Κάθε χρόνο η μισθολογική κλίμακα προσαρμόζεται ως εξής: [pic]. Ως αποτέλεσμα, οι αποδοχές που αντιστοιχούν στον βαθμό g και στο κλιμάκιο s της μισθολογικής κλίμακας του έτους t σχετίζονται με τις αντίστοιχες αποδοχές της μισθολογικής κλίμακας του 2004 ως εξής:

[pic].

Το ποσό αυτό, εκφρασμένο στην σταθερή αξία του ευρώ του έτους 2004, έχει ως εξής:

[pic]

Οι μέσες ετήσιες αποδοχές, A, που εισπράττονται καθ' όλη τη διάρκεια της σταδιοδρομίας που διαρκεί N έτη, με αφετηρία το 2004 εκφρασμένες σε ευρώ του 2004 είναι:

[pic]

όπου [pic] είναι ο βαθμός και το κλιμάκιο του υπαλλήλου το έτος t .

Η υπόθεση του παραλληλισμού στην έκθεση σημαίνει ότι [pic] και [pic]ισούνται μεταξύ τους για οιοδήποτε έτος k ούτως ώστε [pic]=1 και, ως εκ τούτου [pic].

Εάν εγκαταλειφθεί η υπόθεση αυτή, το αποτέλεσμα της σύγκρισης μεταξύ παλαιάς και νέας δομής σταδιοδρομίας, όπως εμφανίζεται στην παρούσα έκθεση, θα ήταν αρκετά διαφορετικό. Για παράδειγμα, εάν οι μισθολογικές προσαρμογές ήταν μόνον 0,5 ποσοστιαία μονάδα χαμηλότερες από το ποσοστό πληθωρισμού κατ' έτος, δηλαδή [pic], οι μέσες ετήσιες αποδοχές ενός υπαλλήλου στον βαθμό AD5 θα ήταν 8% χαμηλότερες από ό,τι αν είχε εξασφαλιστεί ο παραλληλισμός.

Ως εκ τούτου, αξίζει να τονιστεί ότι ο παραλληλισμός πρέπει να θεωρηθεί ως ισχυρή παραδοχή για το μέλλον. Εάν αποδειχθεί ότι η αγοραστική δύναμη των υπαλλήλων φθίνει συνεχώς τα επόμενα έτη, είναι πολύ πιθανόν η αρχή της ισοδυναμίας να παραβιαστεί για όλες τις κατηγορίες προσωπικού.

Επισημαίνεται ότι, λόγω της ισχύος του νέου κανονισμού υπηρεσιακής κατάστασης μόνον επί μια πενταετία, δεν υπάρχει υπάλληλος του οποίου ολόκληρη η σταδιοδρομία να εξελίχθηκε με βάση τον νέο κανονισμό, με αποτέλεσμα να μην μπορούν να υπολογιστούν διάφορες παράμετροι, όπως η μέση ηλικία συνταξιοδότησης. Επιπλέον, η μέση αρχαιότητα ανά βαθμό υπαλλήλων που προσλήφθηκαν μετά την μεταρρύθμιση δεν είναι ακριβής διότι μόνον οι υπάλληλοι με τις καλύτερες επιδόσεις έχουν τύχει προαγωγής μέχρι στιγμής. Για τους λόγους αυτούς, τα ποσοστά που αναφέρονται στο παράρτημα Ιβ του νέου κανονισμού υπηρεσιακής κατάστασης χρησιμοποιήθηκαν για τη σύγκριση της νέας δομής σταδιοδρομίας με την παλαιά. Δεδομένα εκ παρατηρήσεως χρησιμοποιήθηκαν μόνον για να ελεγχθεί αν οι πραγματικές σταδιοδρομίες ανταποκρίνονται εν γένει στις διατάξεις του κανονισμού υπηρεσιακής κατάστασης.

Τα δεδομένα που χρησιμοποιήθηκαν στην παρούσα έκθεση προέρχονται κατά βάση από την Επιτροπή. Εντούτοις, τα αριθμητικά στοιχεία που διαβίβασαν τα άλλα θεσμικά όργανα ανταποκρίνονται σε εκείνα της Επιτροπής (βλ. παράρτημα 4).

II – Κύρια πορ ίσματα: συνολικά υπάρχει ισοδυναμία εκτός από την περίπτωση των γραμματέων/βοηθών γραφείου

Η μεθοδολογία που υιοθετείται στην έκθεση οδηγεί στο συμπέρασμα ότι, εκτός από την περίπτωση των γραμματειακών σταδιοδρομιών, υπάρχει εν πολλοίς αντιστοιχία μεταξύ παλαιάς και νέας δομής σταδιοδρομίας, αν και με κάποιο πλεονέκτημα υπέρ της πρώτης. Ωστόσο, οι υπάλληλοι ταχείας σταδιοδρομίας έχουν σημαντικά καλύτερα αμειβόμενη σταδιοδρομία βάσει του νέου κανονισμού υπηρεσιακής κατάστασης. Πράγματι, η εξέλιξη των αποδοχών βάσει του κανονισμού υπηρεσιακής κατάστασης προ του 2004 έτεινε να εξαλείφει τις διαφορές μεταξύ των σταδιοδρομιών διαφορετικής ταχύτητας. Είναι σαφές ότι ο νέος κανονισμός υπηρεσιακής κατάστασης τείνει να αμείβει καλύτερα τις ταχείες προαγωγές . Αυτό σημαίνει ότι για όλες τις ομάδες/κατηγορίες καθηκόντων, οι υπάλληλοι με ταχεία σταδιοδρομία ευνοούνται πολύ περισσότερο με το νέο σύστημα.

1°) Πεπειραμένοι διοικητικοί υπάλληλοι μπορούν να έχουν ισοδύναμες δομές σταδιοδρομίας υπό τον όρο ότι προσλαμβάνονται στον βαθμό AD7 της νέας κλίμακας

Από την 1η Μαΐου 2004, πεπειραμένοι διοικητικοί υπάλληλοι (ήτοι διοικητικοί υπάλληλοι των οποίων η πρόσληψη προϋπέθετε επαγγελματική πείρα τουλάχιστον ορισμένων ετών) προσλαμβάνονται κυρίως στους βαθμούς AD6 (75 %) και AD7 (25 %). Εκτός αυτών, επισημαίνεται ότι σημαντικός αριθμός υπαλλήλων AD5 που προσλήφθηκαν μετά τον Μάιο του 2004 διέθετε εκ των πραγμάτων σημαντική επαγγελματική πείρα μολονότι αυτό δεν αποτελούσε προϋπόθεση για την συμμετοχή τους στους διαγωνισμούς. Συγκεκριμένα, από την εξέταση των προσλήψεων που πραγματοποιήθηκαν μετά τον Μάιο του 2004, προκύπτει ότι ο συνολικός αριθμός υπαλλήλων AD5 άνω των 30 ετών κατά την πρόσληψη — οι οποίοι συνεπώς ενδέχεται να διαθέτουν επαγγελματική πείρα τουλάχιστον ορισμένων ετών την οποία απέκτησαν πριν από την πρόσληψή τους από την Επιτροπή — είναι ο ίδιος με τον συνολικό αριθμό των υπαλλήλων που προσλήφθηκαν την ίδια περίοδο στους βαθμούς AD6 και AD7. Η έννοια της ισοδυναμίας που εφαρμόζεται στο σημείο αυτό αφορά το είδος σταδιοδρομίας που προσφέρεται ανά είδος διαγωνισμού, ανεξαρτήτως των πραγματικών προσόντων των προσληφθέντων. Βάσει μιας τέτοιας δομής προσλήψεων, μια σύγκριση των μέσων σταδιοδρομιών υπαλλήλων της Επιτροπής βάσει των ατομικών δεδομένων εκάστου αντί βάσει του διαγωνισμού στον οποίο επέτυχαν είναι πολύ πιθανό να έδειχνε σημαντικό μειονέκτημα για το προσωπικό που προσλήφθηκε μετά τον Μάιο του 2004.

Λαμβάνοντας ως βάση μόνον τον βαθμό πρόσληψης και συγκρίνοντας τις σωρευτικές αποδοχές ενός μέσου υπαλλήλου προσληφθέντος στον βαθμό AD6 με εκείνες ενός μέσου υπαλλήλου προσληφθέντος στον βαθμό Α7 βάσει του παλαιού κανονισμού υπηρεσιακής κατάστασης, προκύπτει διαφορά περίπου 10% υπέρ των προσληφθέντων βάσει του παλαιού κανονισμού υπηρεσιακής κατάστασης. Η διαφορά αυτή δεν μειώνεται όταν λαμβάνεται υπόψη η αύξηση της ηλικίας συνταξιοδότησης διότι το προσωπικό που προσλήφθηκε μετά το 2004 είναι μεγαλύτερης ηλικίας από το προσωπικό που προσλήφθηκε προ του 2004 με αποτέλεσμα να μην έχουν μακρύτερη σταδιοδρομία κατά την συνταξιοδότησή τους στην ηλικία των 63 ετών. Αυτό το μειονέκτημα εις βάρος του βαθμού ΑD6 έναντι του βαθμού Α7 είναι ακόμη εντονότερο στην περίπτωση βραδείας εξέλιξης της σταδιοδρομίας, ενώ μπορεί να παρατηρηθεί ακόμη και στις ταχείας εξέλιξης σταδιοδρομίες. Ως εκ τούτου, η νέα δομή αποβαίνει εις βάρος της μέσης σταδιοδρομίας των προσληφθέντων στον βαθμό AD6 έναντι των προσληφθέντων στον βαθμό A7 (κατά 11 %, βλ. πίνακα στην ενότητα IV).

Η εικόνα είναι διαφορετική κατά τη σύγκριση της σταδιοδρομίας των προσληφθέντων στον βαθμό Α7 έναντι της σταδιοδρομίας των προσληφθέντων στον βαθμό AD7. Στην συγκεκριμένη αυτή περίπτωση, οι συνολικές αποδοχές είναι σχεδόν ίδιες μεταξύ παλαιού και νέου κανονισμού υπηρεσιακής κατάστασης. Ενώ οι υπάλληλοι βραδείας σταδιοδρομίας αμείβονται τώρα 7% λιγότερο στη διάρκεια μιας πλήρους σταδιοδρομίας από ό,τι βάσει του παλαιού συστήματος, οι υπάλληλοι ταχείας σταδιοδρομίας τείνουν να αμείβονται 8% περισσότερο βάσει του νέου συστήματος. Συνολικά, οι μέσες αποδοχές είναι σχεδόν ίδιες μεταξύ νέων και παλαιών σταδιοδρομιών.

Πίνακας 1: Σύγκριση μεταξύ παλαιά ς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότησης (βαθμός και βασικός* μηνιαίος μισθός )

Βαθμίδα σταδιοδρομίας | Πρόσληψη | 10 έτη | 20 έτη | Συνταξιοδότηση |

A7 Παλαιά δομή σταδιοδρομίας | 34 ετών A7 / 2 (5 770 ευρώ*) | 44 ετών A5 / 3 (8 264 ευρώ) | 54 ετών A4 / 5 (10 972 ευρώ) | 61 ετών A4 / 8 (12 479 ευρώ) |

AD7 Νέα δομή σταδιοδρομίας κανονική | 37 ετών AD7 / 2 5 802 ευρώ*** | 47 ετών AD10 / 1 8 065 ευρώ*** | 57 ετών AD12 / 2 10 758 ευρώ*** | 63 ετών AD13 / 3 12 684 ευρώ*** |

βραδεία | AD7 / 2 5 802 ευρώ*** | AD8 / 2 6 565 ευρώ*** | AD11 / 1 9 125 ευρώ*** | AD12 / 2 10 758 ευρώ*** |

ταχεία | AD7 / 2 5 802 ευρώ*** | AD10 / 2 8 404 ευρώ*** | AD13 / 2 12 172 ευρώ*** | AD14 / 3 14 351 ευρώ*** |

* Μηνιαίος βασικός μισθός βάσει της μισθολογικής κλίμακας που ισχύει από 1.7.2010. Βασικός μισθός χωρίς τις κρατήσεις για εισφορές και φόρους (βλ. πλαίσιο 1). Επισημαίνεται ότι την περίοδο 2000-2004, περίπου 15% των προσλήψεων από τους εφεδρικούς καταλόγους A7/A6 έγιναν στον βαθμό A6 και ηλικία 40 ½ ετών κατά μέσο όρο. Δεν υπάρχει παρόμοιο είδος σταδιοδρομίας βάσει του νέου κανονισμού υπηρεσιακής κατάστασης.

*** Χωρίς να λαμβάνεται υπόψη ο συντελεστής πολλαπλασιασμού που εφαρμόζεται στο προσωπικό που προσλήφθηκε πριν από την 01/05/2004 (βλ. πλαίσιο A1/παράρτημα 1).

2°) Οι κατώτεροι διοικητικοί υπάλληλοι αμείβονται λιγότερο σε σημαντικό βαθμό βάσει του νέου συστήματος σε σχέση με το παλαιό και η διαφορά αυτή καλύπτεται μόνον εν μέρει από την αύξηση της ηλικίας συνταξιοδότησης.

Η πλειονότητα (57 %) των διοικητικών υπαλλήλων που προσλήφθηκαν μετά την 1η Μαΐου 2004 προσλήφθηκε στον βαθμό AD5 με διαγωνισμούς για τη συμμετοχή στους οποίους δεν απαιτείτο επαγγελματική πείρα. Το προφίλ αυτό αντιστοιχεί σε εκείνο των κατώτερων διοικητικών υπαλλήλων που προσλαμβάνονταν στον βαθμό Α8 βάσει του προηγούμενου κανονισμού υπηρεσιακής κατάστασης. Επισημαίνεται ότι πολλοί διοικητικοί υπάλληλοι του βαθμού AD5 διαθέτουν στην πράξη επαγγελματική πείρα σημαντικού αριθμού ετών, πράγμα το οποίο δεν συνέβαινε στην περίπτωση των διοικητικών υπαλλήλων του βαθμού Α8. Αυτό εξηγείται από το γεγονός ότι προ του 2004, οι διαγωνισμοί Α8 οργανώνονταν ως επί το πλείστον ταυτόχρονα με τους διαγωνισμούς Α7 για τους οποίους απαιτείτο επαγγελματική πείρα. Αντιθέτως, από την 1η Μαΐου 2004, έχουν οργανωθεί πολύ λίγοι γενικοί διαγωνισμοί για βαθμούς ανώτερους του AD5. Εξαιτίας αυτού, όσοι ενδιαφέρονταν να εργασθούν για τα θεσμικά όργανα αναγκάσθηκαν να κάνουν αίτηση, ακόμη και αν διέθεταν επαγγελματική πείρα, για διαγωνισμούς για τους οποίους η επαγγελματική πείρα δεν αποτελούσε προϋπόθεση. Ωστόσο, όπως αναφέρθηκε στην ενότητα II)1°), η έννοια της ισοδυναμίας που εφαρμόζεται στην παρούσα έκθεση αφορά το είδος σταδιοδρομίας που προσφέρεται ανά είδος διαγωνισμού, ανεξαρτήτως των πραγματικών προσόντων των προσλαμβανομένων.

Λαμβάνοντας ως βάση ίση διάρκεια σταδιοδρομίας, η νέα δομή συνεπάγεται μείωση κατά 9% των συνολικών αποδοχών για υπαλλήλους AD 5 έναντι των υπαλλήλων A8. Η διαφορά αυτή μπορεί να ανέλθει μέχρι το 14% για βραδείας εξέλιξης σταδιοδρομίες. Μόνον οι ταχείας σταδιοδρομίας υπάλληλοι ευνοούνται κάπως από το νέο σύστημα (κατά μέσο όρο αύξηση κατά 1% των συνολικών αποδοχών για το 25% των υπαλλήλων). Είναι γεγονός ότι η εικόνα είναι λιγότερο δυσμενής όταν λαμβάνεται υπόψη η αύξηση της ηλικίας συνταξιοδότησης. Δεδομένου ότι οι κατώτεροι διοικητικοί υπάλληλοι προσλαμβάνονται σε μικρότερη ηλικία από τους πεπειραμένους διοικητικούς υπαλλήλους, ο επιπρόσθετος χρόνος κατά τον οποίο υπηρετούν προκειμένου να αποκτήσουν πλήρη συνταξιοδοτικά δικαιώματα τους επιτρέπει να ανέλθουν σε υψηλότερους βαθμούς που συνεπάγονται μεγαλύτερες αποδοχές σε σχέση με το παλαιό σύστημα. Στην περίπτωση αυτή, τα ανωτέρω αριθμητικά στοιχεία είναι 4% λιγότερο, 7% περισσότερο και περίπου 10% λιγότερο, αντίστοιχα. Συνολικά, με την παραδοχή της ίσης διάρκειας της σταδιοδρομίας , ο μέσος όρος σταδιοδρομίας βάσει του νέου κανονισμού υπηρεσιακής κατάστασης δείχνει σημαντικό μειονέκτημα σε βάρος των νέων κατώτερων διοικητικών υπαλλήλων. Το φαινομενικό μειονέκτημα ελαττώνεται (3% συνολικά) μόνον όταν ληφθεί υπόψη το γεγονός ότι πρέπει να υπηρετήσουν μεγαλύτερο χρονικό διάστημα για να αποκτήσουν πλήρη συνταξιοδοτικά δικαιώματα.

Πίνακας 2: Σύγκριση μεταξύ παλαιά ς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότησης (βαθμός και βασικός* μηνιαίος μισθός)

Βαθμίδα σταδιοδρομίας | Πρόσληψη | 10 έτη | 20 έτη | Συνταξιοδότηση |

A8 Παλαιά δομή σταδιοδρομίας | 30 ετών A8 / 1 (4 861 ευρώ*) | 40 ετών A6 / 2 (6 734 ευρώ) | 50 ετών A4 / 3 (9 967 ευρώ) | 61 ετών A4 / 8 (12 479 ευρώ) |

AD5 Νέα δομή σταδιοδρομίας κανονική | 30** ετών AD5 / 1 4 350 ευρώ*** | 40 ετών AD8 / 1 6 300 ευρώ*** | 50 ετών AD11 / 1 9 125 ευρώ*** | 63 ετών AD13 / 3 12 684 ευρώ*** |

βραδεία | AD5 / 1 4 350 ευρώ*** | AD7 / 2 5 802 ευρώ*** | AD10 / 1 8 065 ευρώ*** | AD12 / 2 10 758 ευρώ*** |

ταχεία | AD5 / 1 4 350 ευρώ*** | AD9 / 1 7 128 ευρώ*** | AD12 / 2 10 758 ευρώ*** | AD14 / 4 14 750 ευρώ*** |

* Μηνιαίος βασικός μισθός της μισθολογικής κλίμακας που ισχύει από 1.7.2010. Βασικός μισθός χωρίς τις κρατήσεις για εισφορές κοινωνικής ασφάλισης και φόρους (βλ. πλαίσιο 1).

** Για τους σκοπούς της προσομοίωσης, η ηλικία συνταξιοδότησης για κατώτερους διοικητικούς υπαλλήλους υποτίθεται ότι είναι η ίδια τόσο για την παλαιά όσο και για την νέα δομή σταδιοδρομίας. Η πραγματική ηλικία συνταξιοδότησης την περίοδο 2004-2009 για τον βαθμό AD5 είναι, ωστόσο, κάπως μεγαλύτερη (31,6 έτη για την Επιτροπή), ενώ περιλαμβάνει πεπειραμένα άτομα.

*** Χωρίς να λαμβάνεται υπόψη ο συντελεστής πολλαπλασιασμού που εφαρμόζεται στο προσωπικό που προσλήφθηκε πριν από την 01/05/2004 (βλ. πλαίσιο A1/παράρτημα 1).

Επισημαίνεται ότι ο ανωτέρω πίνακας αφορά μόνον τις σταδιοδρομίες μη στελεχικού δυναμικού. Συγκεκριμένα, η διαφορά μισθού κατά την συνταξιοδότηση μεταξύ νέας σταδιοδρομίας ταχείας εξέλιξης και σταδιοδρομίας βάσει του παλαιού κανονισμού υπηρεσιακής κατάστασης (14 750 ευρώ έναντι 12 479 ευρώ) αφορά μόνον τους υπαλλήλους σε θέσεις μη στελεχικού δυναμικού. Σε κάθε περίπτωση, είναι πιθανό στην πράξη πολλοί υπάλληλοι με σταδιοδρομία ταχείας εξέλιξης να φθάσουν σε θέσεις στελεχικού δυναμικού. Στην περίπτωση αυτή, όπως απορρέει από τον πίνακα που ακολουθεί, οι μέγιστοι δυνατοί μισθοί βάσει του παλαιού και του νέου συστήματος πλησιάζουν περισσότερο μεταξύ τους.

Πίνακας 3: Ελάχιστοι και μέγιστοι βαθμοί για επιλεγμένες θέσεις στελεχικο ύ δυναμικού (βασικός μηνιαίος μισθός σε ευρώ)

Προϊστάμενος μονάδας | Διευθυντής | Γενικός Διευθυντής |

Παλαιός ΚΥΚ | Νέος ΚΥΚ | Παλαιός ΚΥΚ | Νέος ΚΥΚ | Παλαιός ΚΥΚ | Νέος ΚΥΚ |

Ελάχιστος βαθμός /κλιμάκιο (μισθός) | A5 / 1 (7 389) | AD9 / 1 (7 128)*** | A2 / 1 (12 881) | AD14 /1 (13 216)*** | A1 / 1 (14 515) | AD15 /1 (14 954)*** |

Μέγιστος βαθμός /κλιμάκιο (μισθός) | A3 / 8 (15 173) | AD14 / 5 (14 954)*** | A2 / 6 (16 560) | AD15 / 5 (16 919)*** | A1 / 6 (18 371) | AD16 / 3 (18 371)*** |

Σημείωση: Οι βασικοί μισθοί στις στήλες που αντιστοιχούν σε δεδομένα του νέου κανονισμού υπηρεσιακής κατάστασης (ΚΥΚ) δεν περιλαμβάνουν το επίδομα ανάληψης στελεχικών καθηκόντων. Βασικός μισθός χωρίς τις κρατήσεις για εισφορές και φόρους (βλ. πλαίσιο 1). Οι μισθοί αφορούν αποκλειστικά προσωπικό προσληφθέν μετά την 1.5.2004. Για το προσωπικό που προσλήφθηκε πριν από την ημερομηνία εκείνη ισχύει το παράρτημα ΧΙΙΙ του νέου ΚΥΚ (βλ. παράρτημα 1 της παρούσας έκθεσης). Οι βασικοί μισθοί που αναφέρονται είναι απλώς ανώτερα και κατώτερα όρια και δεν αντανακλούν το πραγματικό χρονικό διάστημα παραμονής στους βαθμούς αυτούς.

*** Χωρίς να λαμβάνεται υπόψη ο συντελεστής πολλαπλασιασμού που εφαρμόζεται στο προσωπικό που προσλήφθηκε πριν από την 01/05/2004 (βλ. πλαίσιο A1/παράρτημα 1).

3°) Όσον αφορά τις σταδιοδρομίες των τεχνικών και διοικητικών βοηθών υπάρχει εν πολλοίς ισοδυναμία μεταξύ παλαιού και νέου κανονισμού υπηρεσιακής κατάστασης.

Βάσει του παλαιού κανονισμού υπηρεσιακής κατάστασης, οι τεχνικοί και διοικητικοί βοηθοί προσλαμβάνονταν στον βαθμό Β5. Βάσει του νέου συστήματος προσλαμβάνονται όλοι στον βαθμό AST3. Οι νέοι βοηθοί είναι κατά μέσο όρο μεγαλύτεροι σε ηλικία κατά τρία έτη από τους υπαλλήλους της πρώην κατηγορίας Β, όπερ σημαίνει ότι η αύξηση της ηλικίας συνταξιοδότησης από 60 σε 63 έχει περιορισμένο αντίκτυπο στη διάρκεια της σταδιοδρομίας τους.

Για μια σταδιοδρομία κανονικής εξέλιξης (δηλαδή με διάρκεια παραμονής στους βαθμούς η οποία αντιστοιχεί στη μέση διάρκεια στην Επιτροπή), βάσει του νέου συστήματος, οι βοηθοί έχουν αποδοχές μειωμένες κατά 5% σε σχέση με το παλαιό σύστημα (4% εάν ληφθεί υπόψη η συνταξιοδότηση στην ηλικία των 63 ετών). Οι αποδοχές υπαλλήλων σταδιοδρομίας βραδείας εξέλιξης είναι κατά 10% χαμηλότερες σε σχέση με το παλαιό σύστημα, αλλά οι αποδοχές των υπαλλήλων ταχείας εξέλιξης είναι βάσει του νέου συστήματος περίπου 4% μεγαλύτερες σε σχέση με τον παλαιό ΚΥΚ. Το συμπέρασμα είναι ότι οι μέσοι όροι σταδιοδρομίας είναι εν γένει ισοδύναμοι μεταξύ παλαιού και νέου συστήματος, ενώ οι νέες σταδιοδρομίες είναι μόνον κατά 3% λιγότερο προσοδοφόρες από τις παλαιές.

Πίνακας 4: Σύγκριση μεταξύ παλαιάς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότηση ς (βαθμός και βασικός* μηνιαίος μισθός)

Βαθμίδα σταδιοδρομίας | Πρόσληψη | 10 έτη | 20 έτη | Συνταξιοδότηση |

Β Παλαιά δομή σταδιοδρομίας | 34 ετών B5 / 2 (3 739 ευρώ*) | 44 ετών B3 / 3 (5 072 ευρώ) | 54 ετών B2 / 5 (6 570 ευρώ) | 60 ετών B1 / 5 (7 779 ευρώ) |

AST3 Νέα δομή σταδιοδρομίας κανονική | 36 ετών AST3 / 1 3 398 ευρώ*** | 46 ετών AST6 / 1 4 921 ευρώ*** | 56 ετών AST8 / 1 6 300 ευρώ*** | 63 ετών AST9 / 3 7 740 ευρώ*** |

βραδεία | AST3 / 1 3 398 ευρώ*** | AST5 / 2 4 532 ευρώ*** | AST7 / 2 5 802 ευρώ*** | AST8 / 3 6 841 ευρώ*** |

ταχεία | AST3 / 1 3 398 ευρώ*** | AST6 / 2 5 128 ευρώ*** | AST9 / 2 7 428 ευρώ*** | AST11 / 2 9 508 ευρώ*** |

* Μηνιαίος βασικός μισθός της μισθολογικής κλίμακας που ισχύει από 1.7.2010. Βασικός μισθός χωρίς τις κρατήσεις για εισφορές και φόρους (βλ. πλαίσιο 1).

*** Χωρίς να λαμβάνεται υπόψη ο συντελεστής πολλαπλασιασμού που εφαρμόζεται στο προσωπικό που προσλήφθηκε πριν από την 01/05/2004 (βλ. πλαίσιο A1/παράρτημα 1).

4°) Η αρχή της ισοδυναμίας των σταδιοδρομιών παραβιάζεται καθαρά στην περίπτωση των γραμματέων/βοηθών γραφείου, διότι οι νεοπροσλαμβανόμενοι έχουν πολύ μεγαλύτερες αποδοχές βάσει του νέου συστήματος σε σύγκριση με το παλαιό.

Βάσει του παλαιού κανονισμού υπηρεσιακής κατάστασης, οι γραμματείς/βοηθοί γραφείου προσλαμβάνονταν στον βαθμό C5 και μπορούσαν να φθάσουν στον βαθμό C1. Το μέγιστο φάσμα αποδοχών μεταξύ αρχής και τέλους της σταδιοδρομίας ενός βοηθού γραφείου ήταν μεταξύ 1 και 1,9, δηλαδή μέχρι 5 250 ευρώ μηνιαία. Βάσει του νέου συστήματος, οι βοηθοί γραφείου προσλαμβάνονται στον βαθμό AST1 (από την 1 Μαΐου 2004 έχουν προσληφθεί 1 300 άτομα στον βαθμό αυτόν, δηλαδή πάνω από το 25 % του συνόλου των υπαλλήλων που προσλήφθηκαν έκτοτε) και θεωρητικά μπορούν να φθάσουν στον βαθμό AST 11, πράγμα που σημαίνει μέγιστο φάσμα αποδοχών από 1 έως 3,9, δηλαδή περισσότερα από 10000 ευρώ μηναία.

Από πλευράς συνολικών αποδοχών κατά τη διάρκεια της σταδιοδρομίας, οι βοηθοί γραφείου που προσλήφθηκαν μετά την 1η Μαΐου 2004 και έχουν κανονικής εξέλιξης σταδιοδρομία, πληρώνονται 6% περισσότερο βάσει της νέας μισθολογικής κλίμακας. Με προσαρμογή για την αύξηση της ηλικίας συνταξιοδότησης, οι μέσες αποδοχές ενός νεοπροσληφθέντος βοηθού γραφείου θα είναι 14% μεγαλύτερες από εκείνες υπαλλήλων γραφείου των οποίων η σταδιοδρομία ολοκληρώθηκε βάσει του παλαιού συστήματος.

Επισημαίνεται ότι λαμβάνοντας ως βάση το γεγονός ότι το παλαιό και το νέο προφίλ σταδιοδρομίας περιλαμβάνουν τον ίδιο αριθμό ετών υπηρεσίας (23,2 έτη κατά μέσο όρο επί του συνόλου του πληθυσμού της Επιτροπής), η κανονικής εξέλιξης σταδιοδρομία λήγει στον βαθμό AST7, με μηναίο μισθό 5 802 ευρώ. Λαμβάνοντας ως βάση ότι απαιτούνται έξι επιπλέον έτη υπηρεσίας για την συμπλήρωση της ηλικίας συνταξιοδότησης (63 έτη), οι νέοι γραμματείς/βοηθοί γραφείου με κανονική σταδιοδρομία θα φθάσουν στον βαθμό AST9 (πάνω από 7 000 ευρώ μηνιαία). Τα αποτελέσματα αυτά βασίζονται στην παραδοχή ότι μια σταδιοδρομία αρχίζει στη μέση ηλικία πρόσληψης. Ωστόσο, πρέπει να ληφθεί υπόψη ότι ένας γραμματέας που προσλαμβάνεται στην ηλικία των 23 ετών θα φθάσει στον βαθμό AST11 (συν EUR 9 000 ευρώ μηνιαία).

Είναι προφανές ότι οι βοηθοί γραφείου που προσλαμβάνονται στον βαθμό AST1 δεν προβλέπεται ότι θα παραμείνουν στην ίδια θέση καθ' όλη τη διάρκεια της σταδιοδρομίας τους. Προσλαμβάνονται με υψηλότερα προσόντα σήμερα από ό,τι απαιτούσαν οι κατηγορίες υπαλλήλων C. Όση περισσότερη πείρα αποκτούν και όσο περισσότερο εκπαιδεύονται, τόσο περισσότερα καθήκοντα μπορούν να αναλάβουν. Ακολουθούν, παράλληλα, και οι προοπτικές προαγωγής των υπαλλήλων αυτών.

Παραμένει γεγονός ότι το πλεονέκτημα που προσφέρει το νέο σύστημα είναι ακόμη εμφανέστερο στις ταχείας εξέλιξης σταδιοδρομίες. Οι προσομοιώσεις δείχνουν ότι οι γραμματείς/βοηθοί γραφείου ταχείας σταδιοδρομίας θα έχουν ετήσιες αποδοχές κατά τη διάρκεια της σταδιοδρομίας τους κατά μέσο όρο 30% μεγαλύτερες από ό,τι βάσει του παλαιού συστήματος. Ακόμη και οι βοηθοί γραφείου με βραδεία σταδιοδρομία έχουν μεγαλύτερες αποδοχές με τον νέο κανονισμό υπηρεσιακής κατάστασης. Άλλο ένα σημείο που αξίζει να σημειωθεί είναι ότι οι γραμματείς/βοηθοί γραφείου βραδείας σταδιοδρομίας έχουν μεγαλύτερες αποδοχές βάσει του νέου συστήματος από τους γραμματείς/υπαλλήλους γραφείου κανονικής σταδιοδρομίας του παλαιού συστήματος. Συνολικά, οι μέσες αποδοχές κατά τη σταδιοδρομία γραμματέων/βοηθών γραφείου βάσει του νέου κανονισμού υπηρεσιακής κατάστασης είναι κατά 16% ανώτερες του μέσου όρου σταδιοδρομίας βάσει του παλαιού κανονισμού.

Πίνακας 5: Σύγκριση μεταξύ παλαιά ς και νέας δομής σταδιοδρομίας κατά την πρόσληψη, μετά από 10/20 έτη και κατά την ηλικία συνταξιοδότησης (βαθμός και βασικός* μηνιαίος μισθός)

Βαθμίδα σταδιοδρομίας | Πρόσληψη | 10 έτη | 20 έτη | Συνταξιοδότηση |

C Παλαιά δομή σταδιοδρομίας | 34 ετών C5 / 2 (2 881 ευρώ*) | 44 ετών C3 / 4 (3 710 ευρώ) | 54 ετών C2 / 8 (4 620 ευρώ) | 60 ετών** C1 / 7 (5 084 ευρώ) |

AST1 Νέα δομή σταδιοδρομίας κανονική | 34 ετών AST1 / 1 2 654 ευρώ*** | 44 ετών AST4 / 1 3 844 ευρώ*** | 54 ετών AST7 / 1 5 568 ευρώ*** | 63 ετών AST9 / 1 7 128 ευρώ*** |

βραδεία | AST1 / 1 2 654 ευρώ*** | AST3 / 2 3 540 ευρώ*** | AST6 / 1 4 921 ευρώ*** | AST7 / 3 6 046 ευρώ*** |

ταχεία | AST1 / 1 2 654 ευρώ*** | AST5 / 2 4 532 ευρώ*** | AST8 / 2 6 565 ευρώ*** | AST11 / 1 9 125 ευρώ*** |

* Μηνιαίος βασικός μισθός της μισθολογικής κλίμακας που ισχύει από 1.7.2010. Βασικός μισθός χωρίς τις κρατήσεις για εισφορές και φόρους (βλ. πλαίσιο 1).

** Η πραγματική ηλικία συνταξιοδότησης που παρατηρήθηκε στην Επιτροπή την περίοδο 2000-2004 σε σχέση με τους υπαλλήλους κατηγορίας C ήταν 57,2 έτη, δηλαδή πολύ χαμηλότερη έναντι των άλλων θεσμικών οργάνων (βλ. παράρτημα 4). Αυτό εξηγείται εν μέρει από την συμπερίληψη ορισμένων δικαιούχων αναπηρικών συντάξεων. Ως εκ τούτου, αποφασίσθηκε να περιληφθεί στον παρόντα πίνακα η επίσημη ηλικία συνταξιοδότησης (60 έτη προ του 2004).

*** Χωρίς να λαμβάνεται υπόψη ο συντελεστής πολλαπλασιασμού που εφαρμόζεται στο προσωπικό που προσλήφθηκε πριν από την 01/05/2004 (βλ. πλαίσιο A1/παράρτημα 1).

III – Συμπέρασμα

Η παρούσα έκθεση βασίζεται σε ορισμένες παραδοχές όσον αφορά την διάρκεια της σταδιοδρομίας και τα ποσοστά προαγωγής, που θεωρούνται, ωστόσο, εξαιρετικά εύλογες. Το γεγονός ότι ο νέος κανονισμός υπηρεσιακής κατάστασης ισχύει μόνον από τον Μάιο του 2004 καθιστά πολύ δύσκολη την εκτίμηση της μελλοντικής συμπεριφοράς του νεοπροσληφθέντος προσωπικού. Συγκεκριμένα, η ηλικία συνταξιοδότησης και η διάρκεια της σταδιοδρομίας είναι εξαιρετικά θεωρητικά μεγέθη. Συνεπώς, είναι σημαντικό να συνεχιστεί η παρακολούθηση της ισοδυναμίας των σταδιοδρομιών.

Ωστόσο, η παρούσα έκθεση έχει εντοπίσει ορισμένες διαφορές μεταξύ παλαιάς και νέας δομής σταδιοδρομίας. Συγκεκριμένα, βάσει της νέας δομής σταδιοδρομίας, οι πεπειραμένοι διοικητικοί υπάλληλοι τείνουν να έχουν μικρότερες αποδοχές, ενώ οι γραμματείς/βοηθοί γραφείου πολύ μεγαλύτερες.

Πίνακας 6: Διαφορά μεταξύ παλαιά ς και νέας δομής σταδιοδρομίας

Βραδεία σταδιοδρομία | Κανονική σταδιοδρομία | Ταχεία σταδιοδρομία | Μέσες σταδιοδρομίες |

Βοηθοί γραφείου πρώην C / AST 1 | +6% | +14% | +30% | +16% |

Βοηθοί πρώην Β / AST 3 | -10% | -4% | +4% | -3% |

Κατώτεροι διοικητικοί υπάλληλοι πρώην A8 / AD5 | -10% | -4% | +7% | -3% |

Διοικητικοί υπάλληλοι πρώην A7 / AD6 | -17% | -12% | -2% | -11% |

Διοικητικοί υπάλληλοι πρώην A7 / AD7 | -7% | -2% | +8% | -1% |

Πηγή: ΓΔ HR

Σημείωση: «+» σημαίνει ότι η νέα δομή σταδιοδρομίας είναι ευνοϊκότερη από την παλαιά από άποψη μέσων ετήσιων αποδοχών κατά τη διάρκεια της σταδιοδρομίας (προσαρμοσμένων με βάση τη μεταβολή της ηλικίας συνταξιοδότησης).

ΠΑΡΑΡΤΗΜΑ 1

Δημοσιονομικές επιπτώσεις των ποσοστών προαγωγής που προβλέπονται στο παράρτημα ΧΙΙΙ του ΚΥΚ και μετάβαση των υπαλλήλων εν υπηρεσία πριν από την 1η Μαΐου 2004 στο νέο σύστημα σταδιοδρομίας, περιλαμβανομένης της εφαρμογής της διαδικασίας πιστοποίησης

Το παράρτημα ΧΙΙΙ του ΚΥΚ προβλέπει μεταβατικά μέτρα για τους υπαλλήλους που είχαν διοριστεί πριν από την 1η Μαΐου 2004. Θεσπίζει κανόνες προοδευτικής μετάβασης των υπαλλήλων από το παλαιό σύστημα σταδιοδρομίας σε αυτό που προβλέπει ο νέος κανονισμός υπηρεσιακής κατάστασης. Μια πτυχή της προοδευτικής αυτής μετάβασης είναι ότι τα ποσοστά του παραρτήματος Ι.Β δεν εφαρμόζονται άμεσα στην παλαιά δομή σταδιοδρομίας και προσωρινά αντικαθίστανται από ποσοστά ad hoc. Το παρόν παράρτημα περιλαμβάνει στατιστικές σχετικά με την πορεία της σταδιοδρομίας των υπαλλήλων που υπάγονται στις διατάξεις του παραρτήματος ΧΙΙΙ, με βάση την αύξηση του μισθού τους την περίοδο 2004-2009, από την οποία μπορούν να εκτιμηθούν άμεσα οι δημοσιονομικές επιπτώσεις της μεταβατικής αυτής περιόδου[2]. Η ενότητα α) του παρόντος παραρτήματος παρέχει την πραγματική αύξηση μισθού σε καθεμιά από τις τέσσερις κατηγορίες υπαλλήλων που υπήρχαν πριν από την 1η Μαΐου 2004, η ενότητα β) αναλύει περισσότερο λεπτομερειακά τον αντίκτυπο της διαδικασίας πιστοποίησης, ενώ η ενότητα γ) επισημαίνει ορισμένες ασυνέπειες που εισήγαγε το παράρτημα ΧΙΙΙ, ιδίως όσον αφορά τους ανώτερους βαθμούς και τις θέσεις στελεχικού δυναμικού.

Α) Αντίκτυπος του παραρτήματος XIII σε όλες τις κατηγορίες υπαλλήλων

Η μέθοδος που ακολουθείται αφορά τον υπολογισμό του ποσού κατά το οποίο αυξήθηκε ο βασικός μισθός των υπαλλήλων εν υπηρεσία πριν από την 1η Μαΐου 2004, οι οποίοι εξακολουθούσαν να είναι εν υπηρεσία τον Μάιο του 2009, μεταξύ των δύο αυτών ημερομηνιών. Η αύξηση συγκρίνεται με την αύξηση που θα προέκυπτε εάν δεν είχε επέλθει αλλαγή στον κανονισμό υπηρεσιακής κατάστασης. Συγκρίνεται επίσης με την αύξηση που θα προέκυπτε εάν οι υπόψη υπάλληλοι είχαν λάβει την μέση αύξηση μισθού που παρέχει η νέα μισθολογική κλίμακα.

Ο υπολογισμός δείχνει ότι όλοι οι υπάλληλοι που προσλήφθηκαν πριν από την 1η Μαΐου είχαν αύξηση μισθού ανώτερη από αυτήν που θα είχαν εάν δεν είχε επέλθει αλλαγή στον κανονισμό υπηρεσιακής κατάστασης. Το όφελος είναι περιορισμένο για την κατηγορία Α, στην οποία η αύξηση μισθού ήταν 0,1 ποσοστιαία μονάδα ετησίως πάνω από εκείνην που θα υπήρχε χωρίς την μεταρρύθμιση του κανονισμού υπηρεσιακής κατάστασης, και μόνον κατά τι λιγότερο (-0,1 ποσοστιαία μονάδα) από ό,τι θα ήταν αν οι υπόψη υπάλληλοι είχαν ωφεληθεί από τα ποσοστά του παραρτήματος Ι.Β του νέου κανονισμού υπηρεσιακής κατάστασης.

Για την κατηγορία Β, το πλεονέκτημα έναντι του παλαιού κανονισμού υπηρεσιακής κατάστασης ήταν σημαντικότερο σε σχέση με την κατηγορία Α. Ο μισθός των βοηθών έχει αυξηθεί κατά 0,5 ποσοστιαία μονάδα περισσότερο ετησίως από ό,τι βάσει των παλαιών κανόνων. Το ποσοστό αυτό είναι ακόμη μεγαλύτερο από την αύξηση που προβλέπει ο νέος κανονισμός.

Στην περίπτωση των παλαιών κατηγοριών C και D, η παρατηρούμενη αύξηση μισθού δεν λαμβάνει υπόψη την διαδικασία πιστοποίησης που προβλέπει το άρθρο 10 παράγραφος 3 του παραρτήματος ΧΙΙΙ του κανονισμού υπηρεσιακής κατάστασης. Στη βάση αυτή, η αύξηση μισθών στις κατηγορίες C και D ήταν 1,5 φορές μεγαλύτερη σε σχέση με τον παλαιό κανονισμό. Το πλεονέκτημα ανέρχεται σε 0,6 ποσοστιαία μονάδα ετησίως για την κατηγορία D και 0,7 ποσοστιαία μονάδα για την κατηγορία C. Ωστόσο, η εν λόγω αύξηση είναι πολύ μικρότερη από την αύξηση που προβλέπεται στον νέο κανονισμό υπηρεσιακής κατάστασης για την ομάδα καθηκόντων των βοηθών υπαλλήλων.

Β) Αντίκτυπος της διαδικασίας πιστοποίησης

Η διαδικασία πιστοποίησης με την οποία οι υπάλληλοι των παλαιών κατηγοριών C και D μπορούν να αλλάξουν σταδιοδρομία (ποιοτική αλλαγή) και να γίνουν μέλη της ομάδας καθηκόντων των βοηθών υπαλλήλων χωρίς περιορισμούς, έχει συμβάλει στην περαιτέρω αύξηση των αποδοχών τους.

Από τον υπολογισμό προκύπτει ότι, μετά από μια πενταετία, η διαδικασία πιστοποίησης είχε πολύ μεγάλο αντίκτυπο από άποψη μισθολογικής αύξησης για τους υπαλλήλους οι οποίοι υπάχθηκαν σε αυτήν. Οι πιστοποιημένοι υπάλληλοι κατηγορίας C είχαν σχεδόν διπλάσια αύξηση μισθού από ό,τι βάσει του παλαιού κανονισμού. Η διαφορά είναι ακόμη μεγαλύτερη για τους υπαλλήλους κατηγορίας D για τους οποίους η αύξηση μισθού ήταν σχεδόν τριπλάσια από ό,τι βάσει του παλαιού κανονισμού υπηρεσιακής κατάστασης.

Ωστόσο, κατά μέσο όρο ο συνολικός αντίκτυπος της διαδικασίας πιστοποίησης για τις κατηγορίες C και D ήταν πιο περιορισμένος. Η μέση ετήσια μισθολογική αύξηση για όλους τους υπαλλήλους της κατηγορίας D ήταν μόνον 0,1 ποσοστιαία μονάδα περισσότερο από ό,τι χωρίς τη διαδικασία πιστοποίησης και 0,2 ποσοστιαία μονάδα για τους υπαλλήλους της κατηγορίας C. Αυτό οφείλεται κυρίως στο ότι κατά την περίοδο από 1ης Μαΐου 2004 έως την 1η Μαΐου 2009, μόνον ένα κλάσμα του συνόλου των υπαλλήλων που δυνητικά ήταν επιλέξιμοι έτυχε πιστοποίησης βάσει της διαδικασίας αυτής (28 % των υπαλλήλων κατηγορίας C και μόνον 12 % των υπαλλήλων κατηγορίας D).

Γ) Αντίκτυπος στους υψηλότερους βαθμούς και στις θέσεις στελεχικού δυναμικού

Η διαδικασία μετάβασης, με την οποία οι παλαιές σταδιοδρομίες μετατρέπονται προοδευτικά σε νέες σταδιοδρομίες, εξαρτάται πολύ από το σύστημα προαγωγών. Μάλιστα, η διαδικασία μετάβασης αρχίζει μόνον με την πρώτη προαγωγή του υπαλλήλου μετά την 1η Μαΐου 2004. Έως ότου προαχθούν, οι υπάλληλοι διατηρούν τον ίδιο συντελεστή πολλαπλασιασμού που προβλέπεται στο άρθρο 7 του παραρτήματος ΧΙΙΙ, όπως υπολογίστηκε την 1η Μαΐου 2004.

Ωστόσο, δεν υπήρξε διαδικασία μετάβασης για τα είδη θέσεων που απαριθμούνται στο παράρτημα Ια του κανονισμού υπηρεσιακής κατάστασης. Συγκεκριμένα, πριν από την 1η Μαΐου 2004, οι Γενικοί Διευθυντές και οι Αναπληρωτές Γενικοί Διευθυντές ανήκαν άπαντες μόνον στον βαθμό Α1. Έκτοτε, όμως, οι Γενικοί Διευθυντές μπορούν να ανήκουν στον βαθμό AD15 ή στον βαθμό AD16. Επίσης, οι Διευθυντές μπορούν πλέον να φθάσουν στον βαθμό AD15. Όλοι οι υπάλληλοι που κατείχαν θέση διευθυντή πριν από την 1η Μαΐου 2004 τοποθετήθηκαν στον βαθμό AD15, όπως επίσης και οι πρώην υπάλληλοι A3 που έκτοτε προάχθηκαν σε Διευθυντές. Ωστόσο, οι υπάλληλοι με θέση Διευθυντή πριν από την 1η Μαΐου 2004 οι οποίοι διορίσθηκαν ως Γενικοί Διευθυντές έκτοτε, δεν έλαβαν αυτομάτως προαγωγή (στην πραγματικότητα μόνον ένα πολύ μικρό μέρος αυτών έχει προαχθεί). Συνεπώς, δεν συγκλίνουν ακόμη προς την νέα σταδιοδρομία.

Αυτή η έλλειψη συγχρονισμού μεταξύ εισαγωγής της νέας δομής σταδιοδρομίας από άποψη τύπου θέσης που καταλαμβάνει ο υπάλληλος και σύγκλισης προς τη νέα μισθολογική κλίμακα έχει ορισμένα μη αναμενόμενα αποτελέσματα:

- ορισμένοι υπάλληλοι της Επιτροπής που δεν κατέχουν θέση Γενικού Διευθυντή είχαν μεγαλύτερο μισθό, τον Μάιο του 2009, από εκείνους που κατείχαν τέτοια θέση,

- υπάλληλοι που κατείχαν θέση Διευθυντή πριν από την 1η Μαΐου 2004 και διορίσθηκαν σε θέση Γενικού Διευθυντή έκτοτε, είχαν μέση μισθολογική αύξηση μεταξύ Μαΐου 2004 και Μαΐου 2009 σχεδόν τρεις φορές μικρότερη από την μισθολογική αύξηση υπαλλήλων που είχαν θέση Προϊστάμενου Διοικητικής Μονάδας πριν την 1η Μαΐου 2004 και διορίσθηκαν έκτοτε σε θέση Διευθυντή,

- ορισμένοι υπάλληλοι με θέση Προϊστάμενου Διοικητικής Μονάδας που διορίστηκαν σε θέση Διευθυντή μετά την 1η Μαΐου 2004, αλλά δεν έχουν ακόμη προαχθεί σε υψηλότερο βαθμό έκτοτε, έχουν μικρότερο μισθό από Προϊστάμενους Διοικητικών Μονάδων της δικής τους Διεύθυνσης. Ορισμένες φορές, ο μισθός τους είναι μικρότερος και από τον μισθό ορισμένων διοικητικών υπαλλήλων της Διεύθυνσής τους.

Επισημαίνεται ότι η νέα δομή σταδιοδρομίας μπορεί να έχει μεγαλύτερες συνέπειες όσον αφορά την μισθολογική διάρθρωση στο εσωτερικό διοικητικών μονάδων από ό,τι προβλεπόταν αρχικά. Για παράδειγμα, δεν είναι αδύνατο ο προϊστάμενος μιας διοικητικής μονάδας να έχει μικρότερες αποδοχές από όλους τους υφισταμένους του, περιλαμβανομένης της γραμματείας του. Το υποθετικό αυτό παράδειγμα δεν οφείλεται συγκεκριμένα στις διατάξεις του παραρτήματος ΧΙΙΙ, αλλά στο είδος των θέσεων που περιλαμβάνονται στο παράρτημα Ια. Οι προϊστάμενοι διοικητικών μονάδων μπορούν να διοριστούν στον βαθμό AD9, ενώ οι διοικητικοί υπάλληλοι μπορούν να φθάσουν μέχρι τον βαθμό AD14 (δηλαδή πέντε βαθμούς πιο πάνω σε αντίθεση με τον ένα βαθμό πιο πάνω που ήταν δυνατόν βάσει του προηγούμενου κανονισμού υπηρεσιακής κατάστασης) και οι γραμματείς/βοηθοί γραφείου μέχρι τον βαθμό AST11 (δηλαδή δύο βαθμούς πιο πάνω από τον βαθμό εισόδου για τη θέση Προϊστάμενου Διοικητικής Μονάδας). Ωστόσο, σε ορισμένες περιπτώσεις, το παράρτημα ΧΙΙΙ με την σύγκλιση του συντελεστή πολλαπλασιασμού, επιτείνει κάποια από αυτά τα αποτελέσματα της νέας δομής σταδιοδρομίας.

Πλαίσιο A1, Συντελεστής πολλαπλασιασμού

Πλαίσιο A1, Συντελεστής πολλαπλασιασμού

Ο κανονισμός υπηρεσιακής κατάστασης του 2004 δημιούργησε ένα νέο σύστημα σταδιοδρομίας, και προέβλεπε την μετάβαση σε δύο φάσεις, από τις κατηγορίες υπαλλήλων A, B, C και D στις ομάδες καθηκόντων AD και AST. Η μετάβαση επηρέασε όχι μόνον τους βαθμούς, αλλά και την μισθολογική κλίμακα. Στο τέλος της μεταβατικής περιόδου, η οποία διαφέρει για κάθε υπάλληλο, οι βασικοί μισθοί ευθυγραμμίζονται με την νέα μισθολογική κλίμακα, ούτως ώστε όλοι οι υπάλληλοι του ίδιου βαθμού και κλιμακίου να έχουν τον ίδιο βασικό μισθό. Προς τούτο, οι μισθοί των υπαλλήλων προσαρμόζονται προοδευτικά στη νέα μισθολογική κλίμακα (όπως προβλέπει το άρθρο 7 παράγραφος 7 του παραρτήματος ΧΙΙΙ για τα μεταβατικά μέτρα που προβλέπονται στον κανονισμό υπηρεσιακής κατάστασης).

Αρχικός σκοπός των μεταβατικών μέτρων ήταν να εξασφαλιστεί ότι ο βασικός μισθός δεν θα μειωνόταν ως αποτέλεσμα της έναρξης ισχύος του αναθεωρημένου κανονισμού υπηρεσιακής κατάστασης την 1η Μαΐου 2004, χάρη στον συντελεστή πολλαπλασιασμού. Επίσης, τα μεταβατικά μέτρα προβλέπουν ότι στο τέλος της μεταβατικής περιόδου ο βασικός μισθός καθίσταται ίσος με αυτόν που προβλέπεται στη νέα μισθολογική κλίμακα. Αφ' ης στιγμής γίνει αυτό, ο συντελεστής πολλαπλασιασμού είναι 1.

Ακριβέστερα, την 1η Μαΐου 2004, οι βασικοί μισθοί παρέμειναν αμετάβλητοι μεν, αλλά άρχισαν να υπολογίζονται με βάση την νέα κλίμακα μισθών και σταδιοδρομίας. Ο συντελεστής πολλαπλασιασμού, όπως υπολογίσθηκε την 1η Μαΐου 2004, εκφράζει τη σχέση μεταξύ του μισθού του υπαλλήλου την ημερομηνία εκείνη και του μισθού που προέβλεπε η νέα μισθολογική κλίμακα (μισθός αναφοράς). Μέχρι να λάβουν οι υπάλληλοι την πρώτη προαγωγή τους βάσει του αναθεωρημένου κανονισμού υπηρεσιακής κατάστασης (μετά την 1η Μαΐου 2004), ο βασικός μισθός παραμένει κάτω από τον μισθό αναφοράς για τον σχετικό βαθμό και κλιμάκιο της νέας μισθολογικής κλίμακας. Με την προαγωγή των υπαλλήλων, η σχέση μεταξύ νέου βασικού μισθού και μισθού αναφοράς μεταβάλλεται. Υπολογίζεται νέος συντελεστής πολλαπλασιασμού. Στη συνέχεια, ο βασικός μισθός ευθυγραμμίζεται προοδευτικά με τον μισθό αναφοράς. Αυτό γίνεται με δύο τρόπους:

Για υπαλλήλους με συντελεστή πολλαπλασιασμού μικρότερο από 1.

Για την συντριπτική πλειοψηφία των υπαλλήλων με βασικό μισθό κατώτερο του μισθού αναφοράς που προβλέπει η νέα κλίμακα μετά την πρώτη προαγωγή τους, ο μισθός αυξάνεται ανά διετία με παραμονή στο πρώτο κλιμάκιο του βαθμού αυτού, έως ότου ο βασικός μισθός φθάσει τον μισθό αναφοράς για το πρώτο κλιμάκιο του βαθμού. Με κάθε αύξηση του μισθού ανά διετία, ο επανυπολογιζόμενος συντελεστής πολλαπλασιασμού πλησιάζει το 1,0. Από τη στιγμή που αυτό επιτευχθεί, συνεχίζεται η πρόοδος του υπαλλήλου από άποψη μισθού και κλιμακίου.

Για υπαλλήλους με συντελεστή πολλαπλασιασμού μεγαλύτερο από 1.

Για μια άλλη, μικρότερη ομάδα υπαλλήλων, όμως, η προαγωγή βάσει του νέου συστήματος σταδιοδρομίας σημαίνει ότι ο νέος βασικός τους μισθός γίνεται μεγαλύτερος από τον μισθό αναφοράς, με αποτέλεσμα συντελεστή πολλαπλασιασμού μεγαλύτερο από 1. Για να αποφευχθεί ο αδικαιολόγητος πλουτισμός και να εξασφαλιστεί ότι στο τέλος της μεταβατικής περιόδου όλο το προσωπικό του ιδίου βαθμού και κλιμακίου λαμβάνει τον ίδιο βασικό μισθό, ο συντελεστής πολλαπλασιασμού πρέπει να μειωθεί στο ένα - πράγματι, τα Δικαστήρια έχουν επιβεβαιώσει ότι συντελεστής μεγαλύτερος του 1 αποτελεί «ανωμαλία» που δεν πρέπει να γίνεται δεκτή. Δύο έτη μετά την προαγωγή, επ' ευκαιρία της μετάβασης στο επόμενο κλιμάκιο, το μέρος του συντελεστή πολλαπλασιασμού που υπερβαίνει το 1 μετατρέπεται σε αρχαιότητα στο κλιμάκιο. Αυτό σημαίνει ότι οι υπάλληλοι προχωρούν αμέσως στο κλιμάκιο 2, 3, 4 ή 5, αναλόγως του ύψους του βασικού τους μισθού.

Εκτός από τον συντελεστή πολλαπλασιασμού, η μεταβατική περίοδος προβλέπει και την λεγόμενη προστασία του ονομαστικού εισοδήματος, βάσει της οποίας οι υπάλληλοι δεν δύνανται να έχουν μικρότερες αποδοχές από εκείνες που θα είχαν βάσει του παλαιού κανονισμού, μέσω της αυτόματης ανόδου στα κλιμάκια του βαθμού που κατείχαν προηγουμένως.

Περισσότερο από μια πενταετία μετά την έναρξη της μεταβατικής περιόδου, ο συντελεστής πολλαπλασιασμού δεν είναι ακόμη ίσος προς 1,0 για όλους τους υπαλλήλους. Την 1η Ιανουαρίου 2011, πάνω από το 50% των υπαλλήλων της Επιτροπής που είχαν προσληφθεί πριν από την 1η Μαΐου 2004 είχε συντελεστή πολλαπλασιασμού μικρότερο από 1. Αυτό σημαίνει ότι οι αποδοχές τους είναι μικρότερες από τον μισθό που αντιστοιχεί στον βαθμό/κλιμάκιο της μισθολογικής κλίμακας. Η διαφορά μεταξύ του πραγματικά καταβαλλόμενου μισθού και του μισθού που αντιστοιχεί στον βαθμό εξακολουθεί να είναι πολύ σημαντική για ορισμένους υπαλλήλους. Η μείωση μπορεί να φθάνει έως το 20% του μισθού, με μέσο όρο μείωση 6% για όσους δεν έχουν φθάσει στο τέλος της μετάβασης.

Ο συντελεστής πολλαπλασιασμού αφορά δυνητικά όλους τους βαθμούς, περιλαμβανομένων των ανώτατων θέσεων στελεχικού δυναμικού με αποτέλεσμα οι αποδοχές ορισμένων Γενικών Διευθυντών AD15/AD16 να είναι στην πράξη 10% μικρότερες από ό,τι θα ήταν χωρίς τον συντελεστή πολλαπλασιασμού.

ΠΑΡΑΡΤΗΜΑ 2

Η μισθολογική κλίμακα στον νέο κανονισμό υπηρεσιακής κατάστασης καθιστά την σταδιοδρομία ταχείας εξέλιξης πιο προσοδοφόρα στο σύνολό της σε σχέση με τον προηγούμενο κανονισμό, ενώ τα άτομα με σταδιοδρομία βραδείας εξέλιξης έχουν μικρότερο εισόδημα. Ωστόσο, η διαφορά αυτή δεν είναι συμμετρική, δηλαδή το όφελος που αποφέρει μια σταδιοδρομία ταχείας εξέλιξης είναι μεγαλύτερο από την απώλεια εισοδήματος που συνεπάγεται μια σταδιοδρομία βραδείας εξέλιξης. Ο πίνακας Α1 αποτυπώνει τον μηχανισμό αυτόν: ένας υπάλληλος που διορίζεται στον βαθμό AD5 με κανονική σταδιοδρομία (δηλαδή με προαγωγές σύμφωνα με τους συντελεστές πολλαπλασιασμού που καθορίζονται στο παράρτημα ΙΒ του κανονισμού υπηρεσιακής κατάστασης) θα έχει εισόδημα κατά μέσο όρο 85 000 ευρώ ετησίως καθ' όλη τη διάρκεια της σταδιοδρομίας του. Εάν ο χρόνος που μένει σε κάθε βαθμό μειωθεί κατά 25% σε σχέση με την κανονική σταδιοδρομία (π.χ. 3 έτη αντί για 4 στον βαθμό AD9), τότε το εισόδημά του θα είναι αυξημένο κατά 17% ετησίως καθ' όλη τη διάρκεια της σταδιοδρομίας του. Εάν, αντιθέτως, ο χρόνος που μένει σε κάθε βαθμό αυξηθεί κατά 25% (π.χ. 5 έτη αντί για 4 στον βαθμό AD9), τότε το εισόδημά του θα είναι μειωμένο κατά 10% ετησίως καθ' όλη τη διάρκεια της σταδιοδρομίας του. Η ασυμμετρία αυτή των επιπτώσεων είναι λίγο έως πολύ η ίδια αναλόγως του βαθμού στον οποίο γίνεται η πρόσληψη: το εισόδημα των ατόμων με βραδεία σταδιοδρομία είναι κατά μέσο όρο 9% χαμηλότερο, ενώ το εισόδημα των ατόμων με ταχεία σταδιοδρομία είναι κατά 15% ανώτερο.

Πίνακας Α1: Διαφορά αποδοχών βάσει του νέου κανονισμού υπηρεσιακής κατάστασης αναλόγως της ταχύτητας εξέλιξης της σταδιοδρομίας

Κατηγορία σταδιοδρομίας (βαθμός διορισμού) | Κανονική σταδιοδρομία (μέσος ετήσιος βασικός μισθός σε ευρώ) | Βραδεία σταδιοδρομία (ποσοστό διαφοράς από την κανονική) | Ταχεία σταδιοδρομία (ποσοστό διαφοράς από την κανονική) |

AD5 | 85 243 | -10% | 17% |

AD7 | 91 703 | -8% | 14% |

AST1 | 48 588 | -10% | 18% |

AST3 | 57 206 | -9% | 14% |

Πηγή: Ευρωπαϊκή Επιτροπή, ΓΔ HR

Σημείωση: βασικός μισθός (την 1η Μαΐου 2004) εξαιρουμένων των ετήσιων προσαρμογών.

ΠΑΡΑΡΤΗΜΑ 3

Ο πίνακας Α2 δείχνει την αναλογία υπαλλήλων σε κάθε βαθμό που έχουν προαχθεί μετά από μικρότερο (ή μεγαλύτερο, κατά περίπτωση) χρονικό διάστημα σε σχέση με την μέση αρχαιότητα προ της προαγωγής όλων των υπαλλήλων κατά την περίοδο 2000-2004. Ένα μικρότερο (μεγαλύτερο) χρονικό διάστημα σημαίνει 25% λιγότερο (ή περισσότερο) από τον μέσο όρο.

Εξ αυτού συνάγεται ότι εάν ληφθεί ως βάση ότι το 60% των υπαλλήλων έχει κανονική σταδιοδρομία, το 20% έχει βραδύτερη εξέλιξη και το 20% ταχύτερη εξέλιξη, τα αποτελέσματα ανταποκρίνονται στα παρατηρηθέντα δεδομένα εντός της Επιτροπής κατά την περίοδο 2000-2004.

Πίνακας A2: Αναλογία υπαλλήλων με μακρύτερη /ταχύτερη σταδιοδρομία

ΠΑΛΑΙΟΣ ΚΑΝΟΝΙΣΜΟΣ ΥΠΗΡΕΣΙΑΚΗΣ ΚΑΤΑΣΤΑΣΗΣ |

(σε %, την περίοδο 2000-2004)) |

Βαθμός | Τουλάχιστον 25% μακρύτερη | Τουλάχιστον 25% ταχύτερη |

A5 | 26 | 32 |

A6 | 19 | 14 |

A7 | 19 | 15 |

A8 | 13 | 24 |

Μέσος όρος Α | 21 | 22 |

B2 | 14 | 16 |

B3 | 23 | 17 |

B4 | 18 | 12 |

B5 | 19 | 32 |

Μέσος όρος Β | 19 | 19 |

C2 | 13 | 12 |

C3 | 19 | 19 |

C4 | 19 | 11 |

C5 | 21 | 36 |

Μέσος όρος C | 19 | 20 |

ΠΑΡΑΡΤΗΜΑ 4

Οι πίνακες Α3 έως Α6 που ακολουθούν συγκρίνουν δεδομένα σταδιοδρομιών μεταξύ Επιτροπής και λοιπών θεσμικών οργάνων και οργανισμών που απάντησαν στο ερωτηματολόγιο της Επιτροπής.

Τα στοιχεία που αφορούν άλλα θεσμικά όργανα και οργανισμούς συμβαδίζουν εν πολλοίς με εκείνα της Επιτροπής. Ορισμένες διαφορές είναι ορατές ιδίως όταν το δείγμα υπαλλήλων είναι πολύ μικρό σε ορισμένους οργανισμούς. Στις περιπτώσεις που το δείγμα περιλαμβάνει λιγότερα από 10 άτομα, τα στοιχεία σημειώνονται με αστερίσκο (*).

Σημειώνεται ότι ενώ η μέση ηλικία συνταξιοδότησης ενός υπαλλήλου της Επιτροπής είναι χαμηλότερη από εκείνη άλλων οργάνων και οργανισμών, η μέση ηλικία πρόσληψης τείνει να είναι επίσης χαμηλότερη.

Πίνακας Α3: μέση ηλικία συνταξιοδότησης (2000-2004)

ΠΑΛΑΙΟΣ ΚΑΝΟΝΙΣΜΟΣ ΥΠΗΡΕΣΙΑΚΗΣ ΚΑΤΑΣΤΑΣΗΣ |

Κατηγορία | Κοινοβούλιο | Συμβούλιο | Επιτροπή | Ευρωπαϊκό Δικαστήριο | ΕΟΚΕ | ΕτΠ |

A | 62,2 | 61,5 | 60,6 | 61,1 | 61,4 | 63,2* |

B | 63,5 | 61,5 | 59,7 | 61,5 | 60* | 59,6* |

C | 62,4 | 60,9 | 57,2 | 62,4 | 60 | 61,7* |

Πίνακας A4: μέση ηλικία πρόσληψης (2000-2004) |

ΠΑΛΑΙΟΣ ΚΑΝΟΝΙΣΜΟΣ ΥΠΗΡΕΣΙΑΚΗΣ ΚΑΤΑΣΤΑΣΗΣ |

Βαθμός | Κοινοβούλιο | Συμβούλιο | Επιτροπή | Ευρωπαϊκό Δικαστήριο | ΕΟΚΕ | ΕτΠ |

A7 | 34,4 | 35,0 | 34,1 | 34,0 | 37,0 | 36,2 |

A8 | 29,5 | μ.δ. | 30,2 | μ.δ. | 29,5* | 29,2* |

B5 | 35,6 | 37,0 | 33,6 | 38,1 | 34,3* | 35,0* |

C5 | 37,0 | 37,0 | 34,0 | 36,4 | 37,4 | 36,7 |

Πίνακας A5: μέση ηλικία πρόσληψης (2004-2009) |

ΝΕΟΣ ΚΑΝΟΝΙΣΜΟΣ ΥΠΗΡΕΣΙΑΚΗΣ ΚΑΤΑΣΤΑΣΗΣ |

Βαθμός | Κοινοβούλιο | Συμβούλιο | Επιτροπή | Ευρωπαϊκό Δικαστήριο | ΕΟΚΕ | ΕτΠ |

AD7 | 33,9 | 34,0 | 36,9 | 32,2 | 41,3* | 33,6* |

AD6 | 37,9 | 37,0 | 37,4 | 38,5* | 37,7 | 36,9* |

AD5 | 33,3 | 33,0 | 31,6 | 33,1 | 33,4 | 33,8 |

AST3 | 36,6 | 36,0 | 36,3 | 36,3 | 35,7 | 37,7 |

AST1 | 34,2 | 33,0 | 34,0 | 33,6 | 33,9 | 33,1 |

Πίνακας A6: μέση αρχαιότητα πριν από προαγωγή (τα έτη 2000-2004) |

ΠΑΛΑΙΟΣ ΚΑΝΟΝΙΣΜΟΣ ΥΠΗΡΕΣΙΑΚΗΣ ΚΑΤΑΣΤΑΣΗΣ |

Βαθμός | Κοινοβούλιο | Συμβούλιο | Επιτροπή | Ευρωπαϊκό Δικαστήριο | ΕΟΚΕ | ΕτΠ |

A5 | 5,1 | 8,7 | 6,9 | 7,1 | 5,8 | 2,2* |

A6 | 4,8 | 4,3 | 5,0 | 4,5 | 5,7 | 4,7* |

A7 | 5,3 | 4,0 | 4,6 | 3,9 | 4,8 | 2,1* |

A8 | 2,6 | μ.δ. | 2,1 | 3,9 | 1,3* | μ.δ. |

B2 | 5,1 | 7,2 | 7,6 | 7,1 | 8,0* | 6,7* |

B3 | 5,3 | 5,2 | 6,1 | 6,4 | 4,5* | 1,8* |

B4 | 5,0 | 2,6 | 5,5 | 5,9 | 4,2* | 2,8* |

B5 | 3,2 | 2,2 | 2,4 | 2,3 | 1,9 | μ.δ. |

C2 | 6,7 | 11,6 | 8,4 | 9,7 | 7,8 | 3,8* |

C3 | 5,3 | 6,5 | 5,8 | 6,6 | 6,0 | 3,4 |

C4 | 6,1 | 3,1 | 5,6 | 5,7 | 2,8 | 2,5 |

C5 | 3,1 | 2,7 | 2,6 | 2,9 | 1,9 | μ.δ. |

[1] Το παράρτημα ΧΙΙΙ του κανονισμού υπηρεσιακής κατάστασης ορίζει επίσης ότι «με την έκθεση που προσκομίζεται από την Επιτροπή δυνάμει του άρθρου 6, παράγραφος 3 του κανονισμού υπηρεσιακής κατάστασης, η Επιτροπή παρέχει επίσης πληροφορίες σχετικά με το δημοσιονομικό αντίκτυπο των ποσοστών προαγωγών που προβλέπει το παρόν Παράρτημα, και με την ένταξη των υπαλλήλων που υπηρετούν πριν από την 1η Μαΐου 2004». Οι πληροφορίες αυτές υπάρχουν στο παράρτημα Ι.

[2] Στο παρόν παράρτημα τα αποτελέσματα βασίζονται σε δεδομένα που αφορούν το προσωπικό της Επιτροπής. Μπορεί να μην ισχύουν άμεσα για τα άλλα θεσμικά όργανα διότι η εφαρμογή του παραρτήματος ΧΙΙΙ μπορεί να διαφέρει από το ένα θεσμικό όργανο στο άλλο.